Lav et referat af nedenstående tekst:

Tekst:
De var ellers klar i beredskabet. Tæpper, salt og skovle var fundet frem, og 200 frivillige fik besked på at stå klar. DMI varslede mandag snestorm i det meste af landsdelen. Men selvom stormen skulle ramme særligt Nordjylland mandag aften, har Nordjyllands Beredskab ikke været ude på mange opgaver. - Det har heldigvis ikke været en hektisk morgen, i forhold til normale dage, siger Dianna Sørensen, som er direktør for Nordjyllands Beredskab. Hun fortæller, at Beredskabet var klar til at indkvartere borgere, som ikke har kunnet komme hjem på grund af snestorm. - Vi har forberedt os med udstyr, soveposer og senge, men der har heldigvis ikke været brug for det endnu, siger direktøren. Fortsat varslet snestorm - og fortsat forhøjet beredskab Indtil videre er der faldet mest sne i Nordjylland. Det viser en opmåling, som DMI har foretaget, og delt på Twitter. Snevejret fortsætter i Nordjylland indtil i aften - og både i Thy og på Mors er der fortsat varslet snestorm tirsdag eftermiddag. Derfor er Nordjyllands Beredskab også fortsat klar til at rykke ud, hvis det viser sig nødvendigt. - Vi fastholder lige et forhøjet beredskab lige indtil i morgen. Vi er klar og har også 200 frivillige, der er klar til at rykke ud, hvis der skulle blive brug for det, siger Dianna Sørensen. - Sneen er tung lige nu, så vi regner ikke med, at der bliver problemer med fygning, siger hun. Udover varslingen i Nordjylland går resten af landsdelen fri. Her kan man dog fortsat forvente spredte sne og sludbyger resten af dagen, oplyser DMI . En bus i grøften - men ellers stille Morgentrafikken i Midt- og Vestjylland er forløbet stille og roligt, forlyder det fra Vejdirektoratets Trafikcenter. Beredskabsstyrelsen i Herning og Thisted melder, at de ikke har været på opgaver relateret til snevejret. Nordjyllands Beredskab har været ude til et enkelt uheld, hvor en bus endte i grøften omkring midnat .

Referat:
Nordjyllands Beredskab holder fast i forhøjet beredskab.